
	  Parlamentul României   

 Camera Deputaţilor


COMISIA PENTRU ADMINISTRATIE PUBLICA,

    3 octombrie 2002                  

amenajarea teritoriului Si echilibru 

    Nr.26/842
ecologic 





Către






BIROUL PERMANENT AL






CAMEREI DEPUTATILOR



Vă înaintăm, alăturat, Raportul asupra proiectului de Lege privind aprobarea Ordonanţei Guvernului nr.49/2002 pentru ratificarea Memorandumului de finanţare dintre Guvernul României şi Comisia Europeană referitor la Programul PHARE 2001 de cooperare transfrontalieră dintre România şi Ungaria – RO 0102, semnat la Bucureşti la 4 decembrie 2001, trimis Comisiei noastre în vederea dezbaterii şi avizării în fond, cu adresa nr.436 din 17 septembrie 2002. 







PRESEDINTE,







IOAN OLTEAN

RAPORT  

asupra  proiectului de Lege pentru aprobarea Ordonanţei Guvernului nr.49/2002 pentru ratificarea Memorandumului de finanţare dintre Guvernul României şi Comisia Europeană referitor la Programul PHARE 2001 de cooperare transfrontalieră dintre România şi Ungaria – RO 0102, semnat la Bucureşti la 4 decembrie 2001


1. Cu adresa nr.436 din 17 septembrie 2002, Comisia pentru administraţie publică, amenajarea teritoriul şi echilibru ecologic a fost sesizată în vederea dezbaterii şi avizării în fond, cu proiectul de Lege pentru aprobarea Ordonanţei Guvernului nr.49/2002 pentru ratificarea Memorandumului de finanţare dintre Guvernul României şi Comisia Europeană referitor la Programul PHARE 2001 de cooperare transfrontalieră dintre România şi Ungaria – RO 0102, semnat la Bucureşti la 4 decembrie 2001. 



La întocmirea raportului s-a avut în vedere:

· avizul Comisiei juridice, de disciplină şi imunităţi nr.436 din 24.09.2002;

· avizul Comisiei pentru buget, finanţe şi bănci nr.452 din 25.09.2002.

· avizul Consiliului Legislativ nr.979 din 25.07.2002.



Proiectul de lege a fost dezbătut şi avizat în fond, în procedură normală în şedinţa din 1 octombrie 2002.



Proiectul de lege are ca scop mărirea capacităţii de elaborare a unei strategii multi-anuale şi de îmbunătăţire a elaborării de programe şi a competenţei pentru coordonarea de proiecte în domeniul programelor de cooperare transfrontalieră.



Obiectivele Memorandumului de finanţare dintre Guvernul României şi Comisia Europeană privind Programul PHARE 2001 de cooperare transfrontalieră dintre România şi Ungaria – RO 0102 constau în promovarea bunei vecinătăţi în regiunile de frontieră din ambele ţări pentru ca aceste regiuni să depăşească problemele specifice dezvoltării, pentru crearea şi dezvoltarea viitoare a reţelelor de cooperare pe fiecare parte a frontierei precum şi pentru stabilirea de legături între acestea şi reţelele vaste comunitare. 


2. Proiectul de lege face parte din categoria legilor ordinare, potrivit dispoziţiilor art.74 alin.(2) din Constituţie. 



3. La dezbaterea proiectului au participat ca invitaţi în conformitate cu prevederile art.51 şi 52 din Regulamentul Camerei Deputaţilor: Andrei Popescu – secretar de stat şi Carmen Ifrim – consilier în Ministerul Integrării Europene.



4. La lucrările Comisiei au fost prezenţi 24 deputaţi din totalul de 26 membrii ai Comisiei.



5. Proiectul de lege a fost adoptat de Senat în şedinţa din 9 septembrie 2002. 



In urma dezbaterii, în şedinţa din 1 octombrie 2002, Comisia propune admiterea fără modificări a proiectului de lege.



Raportul Comisiei a fost adoptat cu unanimitate de voturi.

PREŞEDINTE,








   
SECRETAR,

IOAN OLTEAN







Kovacs CSABA TIBERIU

Expert parlamentar:

IULIA TOADER

